Anno dominicæ Incarnationis, DCCCLXXVIII. Indictione undecimâ, regnante piissimo atque gloriosissimo Rege HLudovico, Karoli filio Serenissimi Augusti, auxiliante Domino nostro, in honore ejusdem Dei  Domini nostri Jesu Christi, Ego Johannes Episcopus, servus servorum Dei, atque prædictus filius noster gloriosus Rex HLudovicus, constituimus Conventum venerabilium Archiepiscoporum, necnon  Præsulum totius regni Trecas civitate: quo interfuit memoratus Rex piissimus; eóque peracto precatus est nos cum filiis  fratribus nostris Episcopis jam dictus gloriosus Imperator, ut Tornutium monasterium, quod fundatum est in Comitatu Cabilonensi super Sagonnam fluvium, ubi Martyr Christi Valerianus corpore quiescit, quod dudùm pater ejus Karolus Imperator, vel ipse postmodùm per præceptorum seriem, monachis Sanctæ Dei Genitricis Mariæ, Sanctíque Philiberti inclyti Confessoris, præsentibus  futuris, ob vitandam Marcomannicam severitatem contulerant; cum omnibus rebus ad ipsum locum aspicientibus, privilegio nostræ auctoritatis corroboraremus. Cujus piissimo mandato eò libentiùs cessimus, quo etiam nos idipsum precaturos perspeximus ampliùs. Igitur privilegio nostræ auctoritatis confirmamus eis omnia, quemadmodùm in præceptis gloriosissimorum Imperatorum sunt inserta. Id est, prædictum locum,  omnes res ei adjacentes, cum omni libertate. Et in Comitatu Arvernico cellam sancti Portiani, cum omnibus appendiciis. In pago quoque Sanctonico, Asinarias cum omni suâ integritate. Et in Pictavensi territorio cellam sancti Prudentii, cum omnibus rebus adjacentibus. Et in pago Andegavensi, Cunaldum cum omni integritate. In pago verò Cenomannico, Bussiolium cum omnibus appendiciis. Et in pago Vallaïco, cellam quæ vocatur Godittus, cum omnibus rebus ad se pertinentibus. Itáque in partes Burgundiæ, in pago Lugdunensi, Bisiacum villam cum Ecclesiâ. Et in pago Matisconensi, cellam sancti Romani,  Olcasiacum villam cum ecclesiâ,  omnibus appendiciis. Verùm quia ob vitandam persecutionem Nortmannorum, Geiloni inclyto Abbati: monachísque præsentibus  futuris, prædictum locum gloriosus Rex, necne pater ejus contulerant,  pontificalis calliditas nimis eumdem locum subegerat, postulavit isdem Rex ut tam larga elemosina, inmunis atque libera haberetur ab omni pontificali potentiâ, nostrâ annuente clementiâ. Cujus petitionibus favens omnis episcopalis Conventus, abnegare nequivimus quod tam piè postulabat Imperator gloriosissimus. Auctoritate ergo quam à Christo Jesu Domino nostro summo Sacerdote in beato Petro accepimus, prædictum monasterium cum omnibus habitis  habituris, Geiloni venerabili Abbati sanctæ Genitricis Dei,  supradictis Sanctis, futurísque post eum Abbatibus ad monasticum ordinem inibi, Deo adjuvante, excolendum delegamus, delegantes, jubente filio nostro piissimo Rege, inviolabiliter  inseparabiliter, sine distractione aut immutatione, vel qualibet minoratione, perpetualiter confirmamus. Anathematisamus igitur auctoritate Beati Petri Apostoli  nostrâ, ut nemo Antistitum præsentium vel futurorum, locum adire præsumat qualibet occasione excommunicationis vel absolutionis, seu sacræ ordinationis, nisi ab Abbate vel monachis loci fidelibus fuerit invitatus. Quia injustum decernimus, ut gloriosa mundi Regina, quæ exaltata est super choros Angelorum, humanis subdatur potestatibus. Cæterùm ab omni sæculari potentiâ locum decernimus esse liberum  quietum:  ut caput habeatur omnium quæ præscriptis Sanctis, vel loco oblata sunt; ac deinceps oblatum annuente Deo fuerit, ut in Regum reperitur præceptis. Si quis autem temerariâ præsumptione, cæcâque cupiditate, quod Dei  nostrâ auctoritate firmamus, in aliquo infringere præsumpserit, æternâ se sciat damnatione multandum,  cum diabolo  angelis ejus perpetuo incendio cremandum: à liminibus quoque sanctæ Dei Ecclesiæ habeatur extorris, quousque ab inlicitâ præsumptione resipiscens, condignâ pœnitentiâ  emendatione, iram omnipotentis Dei quam incurrere non timuit, placare procuret. Harum itaque sanctionum evidentissimam confirmationem, manibus sacrorum præsentium Pontificum subnotari, absentium quoque Consacerdotum nec minùs idoneis stipulationibus, per Christum  in Christo fulciri postulamus. Hincmarus Remorum Episcopus in Christi nomine roboravi. Ansegisus Episcopus Senonensis. Ottulfus Episcopus. Gislibertus Episcopus. Hildibaldus Episcopus. Berno Episcopus. Geraldus Episcopus. Hincmarus Laudunensis Episcopus. Edenulfus Episcopus. Johannes Episcopus. Raganulfus Episcopus. Ragenelmus Episcopus. Adebertus Episcopus. Adalardus Archiepiscopus. Alericus Episcopus. Abbo Episcopus. Agilmarus Episcopus. Ingilvvinus Episcopus. Acfredus Episcopus. Datum III. Kalendas Maii, per manum Christofori Primicerii sanctæ summæ Sedis Apostolicæ, imperante piissimo Ludovico anno II.